NACRT PLANA 


Temeljem članka 17., stavka 1., podstavka 1. Zakona o sustavu civilne zaštite („Narodne novine“ broj 82/15., 118/18., 31/20., 20/21. i 114/22.) te članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.- pročišćeni tekst, 4/20., 25/20., 3/21. i 4/21.-pročišćeni tekst), Županijska skupština Koprivničko-križevačke županije na _____ sjednici, održanoj ______ 2027. godine, donosi

PLAN RAZVOJA SUSTAVA CIVILNE ZAŠTITE ZA 2027. GODINU S TROGODIŠNJIM FINANCIJSKIM UČINCIMA
NA PODRUČJU KOPRIVNIČKO–KRIŽEVAČKE ŽUPANIJE


	UVOD

	Člankom 5. Zakona o sustavu civilne zaštite („Narodne novine“ broj 82/15.,118/18., 31/20., 20/21. i 114/22.) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa i zaštite i spašavanja građana, materijalnih i kulturnih dobara i okoliša od posljedica prirodnih i tehničko-tehnoloških nesreća, velikih nesreća i katastrofa te otklanjanja posljedica terorizma i ratnih razaranja. 

	Temeljem članka 16. Zakona o sustavu civilne zaštite jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite. Nadalje, dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i katastrofa, te plana djelovanja civilne zaštite. 

	Člankom 17. Zakona o sustavu civilne zaštite definirano je da predstavničko tijelo jedinice lokalne i područne (regionalne) samouprave na prijedlog izvršnog tijela u postupku donošenja proračuna razmatra i Godišnji plan razvoja sustava civilne zaštite s financijskim učincima za trogodišnje razdoblje. 

1. PLANSKI DOKUMENTI

	U dijelu planskih aktivnosti u sustavu civilne zaštite koje provodi Koprivničko–križevačka županija, a koje čine dokumenti iz područja civilne zaštite kojima se definiraju mjere smanjenja rizika od katastrofa i utvrđivanje procjena rizika, planiranja, pripravnost za reagiranje te provedba mjera civilne zaštite u 2027. godini potrebno je:

a) Izraditi Plan vježbi civilne zaštite za 2027. godinu,
b) Izraditi Plan rada Stožera civilne zaštite za 2027. godinu vezano za pripremu protupožarne sezone i Izvješće o provedenim aktivnostima za 2027. godinu,
c) Izvršiti osposobljavanje članova Stožera civilne zaštite,
d) Donijeti Analizu stanja sustava civilne zaštite za 2026. godinu,
e) Donijeti Plan razvoja sustava civilne zaštite za 2028. godinu,
f) Donijeti Smjernice za organizaciju i razvoj sustava civilne zaštite na 4 godine, 
g) Donijeti Godišnji provedbeni plan unapređenja zaštite od požara za područje Koprivničko-križevačke županije za 2028. godinu,
h) Donijeti Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za 2026. godinu,
i) Donijeti Plan djelovanja civilne zaštite
j) Ažurirati Plan zaštite od požara.

2. OPERATIVNE SNAGE

2.1.  Stožer civilne zaštite

	Članovi Stožera civilne zaštite Koprivničko-križevačke županije održavati će redovne sjednice kako bi se pravovremeno izvršile zadaće koje proizlaze iz Zakona u sustavu civilne zaštite i programa koje donosi Vlada Republike Hrvatske vezano za sustav civilne zaštite. Sukladno potrebama operativnih snaga nastavit će se s nabavom potrebne opreme za što učinkovitiju i bolju provedbu zaštite i spašavanju. Podaci o članovima Stožera civilne zaštite Koprivničko-križevačke županije kontinuirano će se ažurirati.

2.2.  Vatrogastvo

Vatrogasna zajednica Koprivničko-križevačke županije djeluje kao krovna vatrogasna organizacija sa sjedištem u Oružanskoj ulici broj 1 u Koprivnici. 
U novom mandatnom razdoblju Vatrogasne zajednice Koprivničko - križevačke županije na rok od 5 godina (2026-2031 godina) izabrani su novi predsjednik zajednice gospodin Slavko Gotić, i zapovjednik Vatrogasne zajednice gospodin Zvonimir Habijan.

Vatrogastvo na području Koprivničko-križevačke županije je najvažnija, najbrojnija, najopremljenija i najorganiziranija temeljna snaga sustava zaštite i spašavanja čiji je cilj učinkovitim djelovanjem sudjelovati u provedbi preventivnih mjera zaštite od požara i tehnoloških eksplozija, gašenja požara i spašavanja ljudi i imovine, pružanja tehničke pomoći pri raznim vrstama ugroza prilikom katastrofa i velikih nesreća.
	
Vatrogasna zajednica Koprivničko - križevačke županije

	Zapovjedništvo Vatrogasne zajednice županije je stručno operativno tijelo za vođenje vatrogasnih intervencija prilikom velikih požara otvorenog prostora, akcidentnih situacija i prirodnih katastrofa te ostalih velikih vatrogasnih intervencija.

	Procjenom ugroženosti i Planom zaštite od požara područje Koprivničko-križevačke županije podijeljeno je na tri požarna područja (PP Koprivnica, PP Đurđevac i PP Križevci).
	Zapovjedništva i vatrogasne postrojbe predstavljaju najznačajniju operativnu snagu sustava zaštite i spašavanja. 

U Vatronet mreži Hrvatske vatrogasne zajednice, Vatrogasna zajednica Koprivničko  križevačke županije trenutno ima upisno sve ukupno 10352 vatrogasaca od kojih 2271 žena i 7604 muških. Na području Koprivničko - križevačke županije trenutno imamo 2243 operativnih vatrogasaca od kojih je 278 žena. U središnjim i ostalim DVD-ima imamo 1965 operativnih vatrogasaca koji ispunjavaju sve Zakonom o vatrogastvu propisane uvjete. Okosnicu čine 134 profesionalnih vatrogasaca u javnim vatrogasnim postrojbama gradova Koprivnica (76), Đurđevac (36) i Križevci (22), a uz njih i 20 središnjih vatrogasnih postrojbi dobrovoljnih vatrogasnih društava te 122 ostalih dobrovoljnih vatrogasnih društava utvrđenih Procjenama i Planovima zaštite od požara pojedninih JLP(R)S. 






Planirane aktivnosti za 2027. godinu
U 2027. godini predstoje slijedeće aktivnosti: 
· ustrojavanje jedinstvenog Županijskog vatrogasnog operativnog centra,
· provođenje preventivnih mjera zaštite od požara,
· razvijanje cjelokupnog sustava vatrogastva na području županije za učinkovitije djelovanje u slučaju većih prometnih nesreća ili katastrofa, a posebno prilikom intervencija s opasnim tvarima,
· upoznavanje subjekata koji provode vatrogasnu djelatnost na području županije s planovima zaštite i spašavanja pojedinih općina, gradova i županije te njegova operativna primjena kroz sudjelovanje u zajedničkim javnim vježbama svih žurnih službi;
· osposobljavanje vatrogasnih kadrova za stjecanje vatrogasnih zvanja i specijalnosti;
· organizacija javnih taktičkih vježbi i seminara, stručnih radionica, savjetovanja i radnih sastanaka s pripadnicima zapovjednog i operativnog kadra u vatrogastvu;
· aktivno sudjelovanje u pripremama i organizaciji vatrogasnih natjecanja;
· konstantno razvijanje informacijskog sustava i primjena novih tehnologija.

Planirana nabava vatrogasne opreme

· nabava elektronske opreme za mjerenje vremena izvođenja vatrogasnih vježbi,
· nabava osobne i skupne vatrogasne opreme za pripadnike županijske vatrogasne postrojbe koji se upućuju na izvanredne dislokacije po zapovijedi GVZ-a, i zapovjednika VZŽ
· nabava drona za izviđanje i nadzor razvoja i smjera širenja velikih požara na otvorenom prostoru, za nadzor kretanja visokih voda i praćenje vodnog vala na rijeci Dravi, za pretragu terena prilikom potrage za nestalom osobom na rijekama i jezerima, a također i za mjerenje koncentracije opasnih tvari i plinova kod većih tehničkih intervencija s opasnim tvarima,
· nabava prijenosnih agregata i teleskopskih led rasvjetnih tijela za rasvjetu terena,
· nabava prijenosnih motornih pumpi sa pripadajućom opremom za prljavu vodu,
· nabava pumpe velikog kapaciteta za prepumpavanje vode u poplavljenim područjima,
· nabava baterijskih alata škara i razupirača za tehničke intervencije prilikom prometnih nezgoda i spašavanja iz ruševina, dubina, visina i poplavljenih područja
· nabava kompleta skupne zaštitne opreme, zračnih jastuka za podizanje tereta i armatura za spašanje iz ruševina kao i spašavanje u cestovnom i željezničkom prometu,
· nabava šatora za dekontaminaciju opreme prilikom intervencija s opasnim tvarima,
· nabava zapovjednog baznog šatora za stožerno rukovođenje i koordinaciju žurnih službi,
· nabava kontejnera za osposobljavanje vatrogasaca u simulatorima plamenih udara
· nabava stabilnog i mobilnog kompresora za punjenje boca izolacionih aparata za zaštitu dišnih organa sa pričuvnim bocama i bankom zraka,
· nabava kompleta opreme za potrebe održavanja i servisiranja izolacionih aparata za zaštitu dišnih organa,
· nabava specijalnog vatrogasnog vozila sa kranom i opremom za tehničke intervencije, 
· nabava specijalnog vatrogasnog vozila za prijevoz kontejnera sa vatrogasnom opremom,
· nabava specijalnog vatrogasnog vozila auto ljestve za spašavanje iz dubina i visina,
· nabava Quad/UTV 6x6 terenskog vozila s prikolicom za prijevoz opreme i vatrogasaca po teško prohodnim terenima, 
· nabava novog terenskog zapovjednog vozila za potrebe Vatrogasne zajednice županije
· urediti i betonirati prilazne rampe za spuštanje čamaca za spašavanje na rijeci Dravi i drugim prirodnim ili umjetnim i akumulacijskim jezerima,
· izgraditi poligon i vježbalište sa tornjem za osposobljavanje i uvježbavanje vatrogasnih kadrova,
· sudjelovati u raspodjeli novih vatrogasnih vozila i opreme nabavljenih iz programa OKFŠ-a Ministarstva poljoprivrede i Hrvatske vatrogasne zajednice i Ministarstva unutarnjih poslova Republike Hrvatske.


2.3.  HGSS - Stanica Koprivnica

Hrvatska gorska služba spašavanja – Stanica Koprivnica, kao temeljna operativna snaga sustava civilne zaštite Republike Hrvatske, kontinuirano pruža specijalističku pomoć u spašavanju ljudskih života i imovine na nepristupačnim terenima, u urbanim sredinama te u uvjetima velikih prirodnih i tehničko-tehnoloških nesreća. Nakon uspješno obilježene prve dekade djelovanja u 2026. godini, ovim se Planom definiraju strateške smjernice, prioritetni ciljevi i operativne aktivnosti Stanice Koprivnica u 2027. godini. Poseban naglasak stavlja se na daljnje podizanje razine operativne spremnosti, specijalističko usavršavanje kadrova, jačanje kapaciteta za spašavanje na vodama te završetak uređenja i opremanje sjedišta Stanice na Čardi.
Ciljevi razvoja i operativni prioriteti
U planskom razdoblju za 2027. godinu razvojni fokus Stanice bit će usmjeren na nekoliko ključnih područja:
Jačanje ljudskih potencijala i specijalističke obuke: Kontinuirano pomlađivanje i širenje operativnog sastava ostaje trajni prioritet. U 2027. godini planira se prijem novih pripravnika i njihovo sustavno uvođenje u rad kroz mentorirani edukacijski proces i temeljne tečajeve HGSS-a (prva pomoć, ljetne i zimske tehnike spašavanja, speleospašavanje). Istovremeno, postojeći gorski spašavatelji i spašavatelji usmjeravat će se na stjecanje viših licenci, instruktorskih zvanja te vještina vođenja složenih potražnih i spasilačkih akcija (SAR upravljanje).
Razvoj specijalističkih sposobnosti i primjena modernih tehnologija: Suvremeni izazovi u spašavanju zahtijevaju visoku tehnološku opremljenost. Stanica će u 2027. godini intenzivirati obuku članova za rad s bespilotnim zrakoplovnim sustavima (dronovima), naprednim GIS sustavima za digitalnu kartografiju i vođenje potraga te modernom komunikacijskom opremom. Nastavit će se ulaganje u razvoj K9 timova (vodiči i potražni psi) te specijalističku obuku za spašavanje na divljim vodama i u poplavama (RESCUE 3 standard), što je od iznimnog značaja zbog geografske specifičnosti sliva rijeke Drave.
Međuinstitucionalna suradnja i terenske vježbe: Učinkovit odgovor na krizne situacije ovisi o koordinaciji svih hitnih službi. Stanica Koprivnica nastavit će proaktivno sudjelovati u zajedničkim obukama, radionicama i združenim terenskim vježbama sa stožerima civilne zaštite, vatrogasnim postrojbama, policijom, Zavodom za hitnu medicinu i Hrvatskim Crvenim križem. Uz redovite stanične treninge, u 2027. godini planira se provedba najmanje dviju većih simulacijskih vježbi (ljetne i zimske) s ciljem provjere operativnih procedura, brzine odziva i sustava zapovijedanja u realnim uvjetima.
Infrastrukturna i materijalno-tehnička modernizacija: U 2027. godini očekuje se završetak građevinskih i obrtničkih radova na prostoru Stanice na Čardi te njegovo privođenje punoj namjeni. Sukladno tome, jedan od glavnih prioriteta bit će unutarnje opremanje objekta (uredski i komunikacijsko-operativni centar za vođenje potraga, edukacijska dvorana s prezentacijskom opremom, kuhinja te funkcionalno skladište za opremu), za što će biti potrebno osigurati odgovarajuća financijska sredstva. Na planu terenske i specijalističke opreme, uz redovitu zakonsku obnovu i održavanje osobne te kolektivne spasilačke opreme, značajan iskorak u 2027. godini očekuje se kroz realizaciju projekta DRAVIS 4, putem kojeg je u planu nabava spasilačkog čamca s vanbrodskim motorom i prikolicom. Time će se značajno unaprijediti operativna sposobnost Stanice za intervencije i spašavanja na rijeci Dravi te u slučajevima velikih poplava.
Očekivani rezultati
Realizacijom ovog Plana u 2027. godini ostvarit će se skraćivanje vremena reakcije (odziva) od trenutka dojave do izlaska na teren, povećat će se broj licenciranih spašavatelja za specifične vrste ugroza te osigurati visoka tehnička autonomija Stanice na terenu. Završetkom i opremanjem operativnog sjedišta na Čardi te jačanjem plovnih kapaciteta kroz projekt DRAVIS 4, HGSS Stanica Koprivnica dodatno će učvrstiti svoju ulogu pouzdanog i nezaobilaznog stupa sigurnosti unutar sustava civilne zaštite Koprivničko-križevačke županije.
Zaključak
Plan razvoja sustava civilne zaštite HGSS Stanice Koprivnica za 2027. godinu predstavlja kontinuitet sustavnog ulaganja u znanje, ljude, infrastrukturu i tehničku opremljenost. Svjesni sve učestalijih klimatskih ekstrema i sigurnosnih izazova, fokus ostaje na prevenciji, stalnoj spremnosti i visokoj profesionalnosti volontera – spašavatelja, s jedinim ciljem: zaštite i spašavanja ljudskih života te imovine građana na području Koprivničko-križevačke županije i cijele Republike Hrvatske.

	2.4.  Društvo Crvenog križa Koprivničko-križevačke županije

Društvo Crvenog križa Koprivničko-križevačke županije temeljna je operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i ostalim važećim propisima.
Društvo Crvenog križa Koprivničko-križevačke županije za potrebe izvanrednih situacija nabavlja određenu opremu, dok dio zaliha za krizne situacije imaju gradska društva Crvenog križa Koprivnica, Križevci i Đurđevac. Društvo Crvenog križa Koprivničko-križevačke županije za slučaj izvanrednih situacija osposobljava članove Županijskog interventnog tima (ŽIT) te je kao i gradska društva, uključeno u  tijela na razini općina, grada i županije koja su aktivna na pripremama za djelovanje u izvanrednim situacijama. 
Društvo Crvenog križa Koprivničko-križevačke županije nastavit će s pripremama za djelovanje u katastrofama i izvanrednim situacijama. Nakon završetka edukacije instruktora interventnog tima, planira se okupljanje i dodatna kontinuirana edukacija Županijskog interventnog tima te osposobljavanje i opremanje tima. Svaki član interventnog tima usvojit će osnovna znanja iz prve pomoći, psihosocijalne podrške, sigurnosti i samozaštite, komunikacije, osnove podizanja privremenog ili dugotrajnog šatorskog naselja, logistike i skladišnog poslovanja, doniranja i zaprimanja humanitarne pomoći te humanitarnog rada. Zatim će se specijalizirati iz nekog od područja: prve pomoći (napredna obuka), procjene situacije, poslova službe traženja, organizacije prihvata i smještaja, spasilačke službe spašavanja života na vodi, spašavanja života u otežanim uvjetima ili osiguranja pitke vode i minimalnih higijenskih uvjeta, što i jest uloga Crvenog križa u sustavu zaštite i spašavanja. DCK Koprivničko-križevačke županije nastavit će sa sudjelovanjem u edukacijama u organizaciji Hrvatskog Crvenog križa te u edukacijama i vježbama koje organiziraju gradska društva, članice Zajednice, i županijsko društvo. Članovi interventnih timova uključivat će se u vježbe zaštite i spašavanja u jedinicama lokalne i područne samouprave te u institucijama i ustanovama na lokalnoj i nacionalnoj razini.
Društvo Crvenog križa Koprivničko-križevačke županije nastavit će i s informiranjem građana o pripremama za izvanredne situacije u vidu Ruksaka za krizne situacije 'Set 2 go', odnosno na koji način pripremiti te s čime popuniti potrebnu opremu i zalihe za izvanredne situacije.
Uloga Crvenog križa u sustavu Zaštite i spašavanja podrazumijeva sljedeće poslove:
-	Edukacije interventnih timova za djelovanje u izvanrednim situacijama
-	Osposobljavanje za pružanje prve pomoći pripadnicima postrojbe civilne zaštite, Javne vatrogasne postrojbe i građana
-	Osiguranje pitke vode 
-	Procjena situacije, podizanje naselja, organizacija prihvata i smještaj stradalih
-	Psihosocijalna pomoć i podrška stradalima
-	Služba traženja – obnavljane obiteljskih veza (evidencija i ured za informiranje) – sukladno posebnim zadaćama i ovlastima Službe traženja kao dijela međunarodne mreže, Strategiji obnavljanja obiteljskih veza i sukladno Pravilniku o službi traženja HCK
-	Prva pomoć kao nadopuna stručnim medicinskim ekipama
-	Prijem i raspodjela humanitarne pomoći

		U slučaju velikih incidenata i katastrofa na koje lokalna zajednica ne može adekvatno odgovoriti, educirani interventni timovi i raspoloživa oprema se mobiliziraju iz drugih društava i nacionalnog društva Hrvatskog Crvenog križa i šalju u pomoć na pogođeno područje.


3. PRAVNE OSOBE U SUSTAVU CIVILNE ZAŠTITE

3.1. Zavod za javno zdravstvo Koprivničko-križevačke županije s pripadajućim
ispostavama

Zavod za javno zdravstvo Koprivničko-križevačke je zdravstvena ustanova koja obavlja javnozdravstvenu djelatnost u skladu sa Zakonom o zdravstvenoj zaštiti.
Zavod svoju djelatnost obavlja na slijedećim adresama:
· Koprivnica, Trg Tomislava dr. Bardeka 10/10- glavna zgrada Zavoda; 
· Koprivnica, Željka Selingera 1- Služba za mikrobiologiju u prostorima Opće bolnice ,,Dr. Tomislav Bardek" u Koprivnici: 
· Križevci. Trg Svetog Florijana 12- tim za školsku medicinu i tim za higijensko- epidemiološku djelatnost prostorima Doma zdravlja Koprivničko-križevačke županije: 
· Đurdevac, Gajeva ulica 1 _ tim za školsku medicinu i tim za higijensko-epidemiološku djelatnost u prostorima Doma zdravlja Koprivničko-križevačke županije

U Zavodu za javno zdravstvo Koprivničko-križevačke županije poslove definirane Zakonom o zdravstvenoj zaštiti obavlja oko 60 djelatnika i koriste 9 osobnih automobila i 3 dostavna vozila.

Zavod posjeduje svu potrebnu opremu za obavljanje Zakonom propisanih poslova.
Laboratorij za kliničku mikrobiologiju je BSL-2, po potrebi u slučaju biološke ugroze postoje uvjeti da se u prostorima Zavoda (laboratorij za zdravstvenu ekologiju) ili prostorima gdje se provodi molekularna dijagnostika (klinička mikrobiologija) uspostavi razina BSL-3.
Rad Zavoda i aktivnosti
Zavod obavlja svoje aktivnosti propisane Zakonom u redovno radno vrijeme od 7,00 do 15,00 sati. Mikrobiološki laboratorij redovno radi i subotom, a po potrebi prema nalogu ravnatelja ustanove djelatnici Zavoda obavljaju poslove i u neradne dane i blagdane.
U Zavodu postoji 24 satna pripravnost epidemiologa na broju mobilnog telefona 098/592- 215 tijekom 7 dana u tjednu i 365 dana godišnje vezano za zdravstvene i ekološke incidentne situacije na području Koprivničko-križevačke županije.
U slučaju incidenta izvan radnog vremena pripravni epidemiolog obavještava ravnatelja, a ravnatelj poziva ostale djelatnike na rad u izvanrednim situacijama ukoliko situacija zahtjeva mobiliziranje ostalih stručnjaka iz Zavoda ili drugih ustanova s kojima Zavod surađuje inspekcija, veterinarska inspekcija, Hrvatski zavod za javno zdravstvo, (sanitarna Ministarstvo zdravstva...).
U slučaju katastrofe Zavod može obavljati slijedeće aktivnosti:
- poduzimanje mjera u otkrivanju i sprečavanju širenja zaraznih bolesti ⁃ dijagnostika zaraznih bolesti,  utvrđivanje zdravstvene ispravnosti vode za ljudsku potrošnju, hrane i predmeta opće uporabe, utvrđivanje kvalitete otpadnih, površinskih i podzemnih voda, te bazenskih voda utvrđivanje potreba za provođenjem mjera dezinfekcije, dezinsekcije i deratizacije te nadzora nad provođenjem DDD mjera, koordinacija i informiranje pučanstva o zdravstvenim i ekološkim ugrozama.

3.2.  Zavod za hitnu medicinu Koprivničko-križevačke županije

Zavod za hitnu medicinu Koprivničko-križevačke županije (dalje u tekstu: Zavod) u 2027. godini planira provesti sljedeće aktivnosti  vezane za sustav civilne zaštite. 
1. Obilježit će se važni datumi hitne medicinske službe
	Datum
	Povod
	Način obilježavanja

	30.04.2027.
	Nacionalni dan hitne medicinske službe
	Pokazne vježbe građanima osnovnih mjera oživljavanja uz uporabu AVD uređaja i bez AVD uređaja, besplatne edukacije građana o broju 194 i načinu komunikacije s dispečerima, općenito upoznavanje s načinom rada hitne medicinske službe i pružanju hitne medicinske pomoći

	29.09.2027.
	Dan srca
	Besplatne edukacije građana o preventivnim mjerama za sprječavanje nastanka bolesti srca, ali i o načinu postupanja prilikom zatajenja srca

	16.09.2027.
	Dan oživljavanja
	Besplatne edukacije stanovništva na glavnim gradskim trgovima i u školskim ustanovama o osnovnim mjerama oživljavanja, s ciljem osvješćivanja građana o važnosti laičke reanimacije i upoznavanja s metodama reanimacije



 
2. Zavod će i u 2027. godini redovito sudjelovati u pokaznim vježbama, vježbama evakuacije, vatrogasnim vježbama te pridonositi svim akcijama od strane drugih javnih službi, sukladno njihovim planovima održavanja vježbi i akcija tijekom 2027. godine.

3. Kontinuirano će se provoditi edukacije djelatnika sukladno propisanim Edukacijskim programima u izvanbolničkoj hitnoj medicini („Narodne novine“ broj 12/2025.) za dispečere medicinske prijavno-dojavne jedinice, za doktore medicine u timu izvanbolničke hitne medicinske službe, za medicinske sestre-medicinske tehničare u timu izvanbolničke hitne medicinske službe i u timu hitnog medicinskog prijevoza, za vozače u timu izvanbolničke hitne medicinske službe, u cilju stjecanja kompetencija (znanja i vještina) koje djelatnici izvanbolničke hitne medicine stječu uspješnim završetkom edukacijskih programa.

4.  Iz financijskih sredstava koje osigurava Koprivničko-križevačka županija, u 2027. godini će se djelatnici educirati kroz nadstandardne tečajeve naprednih mjera održavanja života koje organizira Hrvatsko društvo za reanimatologiju i to ALS i EPALS tečajeve, te ITLS tečajeve naprednog zbrinjavanja ozlijeđenih osoba (trauma tečajevi) u organizaciji ITLS Hrvatska i Hrvatske gorske službe spašavanja.


       3.3. Dom zdravlja Koprivničko-križevačke županije

	U sklopu provođenja mjera civilne zaštite tijekom 2027. godine sustavno će se provoditi:

1. Mjere iz područja protupožarne zaštite
· kontinuirano osposobljavanje radnika Doma zdravlja za sigurno rukovanje protupožarnim uređajima

2. Mjere vezane za djelovanje u kriznim uvjetima
· sustavna edukacija vezano za postupanje u slučaju prirodnih katastrofa i velikih nesreća

3. Mjere vezane uz Plan evakuacije i spašavanja pacijenata i radnika Doma zdravlja
· izvođenje vježbe evakuacije i spašavanja, po potrebi
·  izmjene i dopune Plan evakuacije i spašavanja-tijekom godine, po potrebi

4. Mjere u skladu sa Zakonom o zaštiti pučanstva od zaraznih bolesti
· edukacija radnika
· aktivnosti vezane za zaštitu od zaraznih bolesti provoditi će se u skladu sa epidemiološkom situacijom u navedenom razdoblju

Radnici Doma zdravlja uključivat će se u aktivnosti sustava civilne zaštite po potrebi, sa svim svojim raspoloživim snagama i sredstvima.


3.4. Opća bolnica „Dr. Tomislav Bardek“ Koprivnica

Opća bolnica „Dr. Tomislav Bardek“ Koprivnica, zbog svoje osnovne djelatnosti, ne formira jedinice civilne zaštite, već se provode aktivnosti vezane uz mjere civilne zaštite, i to:
1. Mjere vezane uz Plan sklanjanja pacijenata i osoblja bolnice:
· održavanje bolničkih skloništa.

2. Mjere vezane uz Plan evakuacije i spašavanja pacijenata i osoblja bolnice:
· izvođenje vježbe evakuacije i spašavanja najmanje jednom u dvije godine,
· kontinuirano ažuriranje Plana evakuacije i spašavanja.     

3. Mjere vezane uz protupožarnu zaštitu:
· kontinuirano osposobljavanje djelatnika iz područja zaštite od požara,
· redovito usklađivanje planskih dokumenata iz zaštite od požara sa zakonskim aktima,
· kontinuirano usklađivanje Procjene ugroženosti od požara i tehnološke eksplozije,
· redovito ažuriranje Plana zaštite od požara,
· provođenje svih aktivnosti koje proizlaze iz Procjene ugroženosti i Plana zaštite od požara.

4. Mjere vezane uz Plan intervencija u zaštiti okoliša i postupanju s opasnim tvarima:
· usklađivanje Plana intervencija u zaštiti okoliša i postupanju s opasnim tvarima sa zakonskim aktima,
· kontinuirano ažuriranje Plana intervencija u zaštiti okoliša i postupanju s opasnim tvarima.  

5. Mjere vezane uz Interventni plan djelovanja u kriznim situacijama:
·  osposobljavanje djelatnika bolnice za postupanje u kriznim situacijama.

6. Mjere vezane uz Operativni plan mjera za slučaj izvanrednih i iznenadnih onečišćenja voda u Općoj bolnici.


4. PRAVNE OSOBE OD POSEBNOG INTERESA ZA ZAŠTITU I SPAŠAVANJE ZA KOPRIVNIČKO - KRIŽEVAČKU ŽUPANIJU, A KOJE POSTUPAJU SUKLADNO SVOJIM OPERATIVNIM PLANOVIMA

Službe i pravne osobe koje se zaštitom i spašavanjem bave u okviru redovne djelatnosti predstavljaju okosnicu sustava zaštite i spašavanja na području Koprivničko-križevačke županije.

Posebno naglašeno mjesto i ulogu u aktivnostima prilikom angažiranja na poslovima zaštite i spašavanja imaju sljedeće pravne osobe:
a) Hrvatske šume na području Koprivničko-križevačke županije,
b) Distributeri električne energije (HEP ODS d.o.o. Elektra Koprivnica, HEP ODS d.o.o. Elektra Koprivnica – pogon Ludbreg, HEP ODS d.o.o. Elektra Zagreb – pogon Križevci),
c) Distributeri plina, 
d) Hrvatske ceste d.o.o. Varaždin,
e) Veterinarske stanice Koprivničko-križevačke županije (Veterinarska stanica Koprivnica, Koprivnica-Nova, Đurđevac i Križevci),
f) Hrvatske vode – Bistra Đurđevac, Vodnogospodarski  odjel za Muru i Dravu sa sjedištem u Varaždinu. 

Teritorij Koprivničko-križevačke županije većim dijelom pripada slivu rijeke Drave. Hrvatske vode kontinuirano godišnjim planovima upravljanja vrše nabavu sredstava za obranu od poplava na razini cijele Hrvatske, tako i za prethodno navedeno područje. Količina i vrsta materijala i sredstava za obranu od poplava ovise o potrebama koje su definirane internim normativima Hrvatskih voda, te o raspoloživim financijskim sredstvima u godišnjim planovima upravljanja. Obrana od poplava vrši se sukladno Državnom planu obrane od poplava („Narodne novine“ broj 84/10.) i Glavnom provedbenom planu obrane od poplava (Hrvatske vode, ožujak 2022.) kojim su određeni obuhvati pojedinih branjenih područja.  






	5. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji sustava civilne zaštite u Županiji, pored ostalih subjekata, telekomunikacijska podrška, odnosno sustav veza u kriznim situacijama, pokazao se važnim čimbenikom kvalitetnog sustava zaštite i spašavanja, stoga je potrebno:
· nastaviti rad na unaprjeđenju sustava veza svih sudionika zaštite i spašavanja u skladu s europskim normama,
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području Županije,
· posvetiti posebnu pažnju instaliranju sustava uzbunjivanja stanovništva na lokacijama s opasnim tvarima.

Izvršitelji: Operateri (vlasnici objekata s opasnim tvarima), Ravnateljstvo civilne zaštite- Služba civilne zaštite Koprivnica, Vatrogasna zajednica Koprivničko-križevačke  županije.



6.  EDUKACIJA STANOVNIŠTVA 

Cilj: podizanje razine svijesti građana kao sudionika sustava civilne zaštite.
Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom) djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njihove posljedice ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Potrebno je kontinuirano provoditi:
· upoznavanje građana sa sadržajem Planova zaštite putem javnih rasprava u JLS-ima te putem službene web stranice Županije,
· informiranje stanovništva o postupanju u slučaju velikih epidemija, nesreća i katastrofa, posebice za moguće nesreće i katastrofe izazvane poplavama, potresima i opasnim tvarima u stacionarnim objektima.

Nositelji zadaće – Koprivničko-križevačka županija (Stožer civilne zaštite) i Područna služba civilne zaštite Koprivnica.
Rok izvršenja – kontinuirano tijekom godine.

7.  FINANCIRANJE S TROGODIŠNJIM UČINCIMA SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Sukladno odredbama Zakona o sustavu civilne zaštite, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. 

	
Redni
broj

	
Naziv
	
2027. godina
	
2028. godina
	
2029. godina

	

1.
	
Osnovna djelatnost Vatrogasne zajednice Koprivničko-križevačke županije
	

166.200,00
	

167.000,00
	

167.000,00

	

2.
	
Obljetnice DVD-a Koprivničko-križevačke županije
	

5.200,00
	

5.200,00
	

5.200,00

	

3.
	
Nabava vatrogasne opreme 
i vatrogasnih
vozila
	

66.600,00
	

66.600,00
	

66.600,00

	
4.

	
Kamp Fažana
	
20.000,00
	
20.480,00
	
21.053,00

	
5.

	
Natjecanja, osposobljavanja i vježbe
	
42.000,00
	
42.000,00
	
42.000,00

	
6.

	
HGSS – stanica Koprivnica
	
60.000,00
	
61.440,00
	
63.160,00

	
7.
	
Stožer civilne zaštite

	
36.200,00
	
37.069,00
	
38.106,00

	
8.
	
Društvo Crvenog križa Koprivničko-križevačke županije
	
87.000,00
	
89.088,00
	
91.582,00















8. SURADNJA NA PODRUČJU CIVILNE ZAŠTITE

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine te eko-sustava. U okviru Koprivničko-križevačke županije i šire, potrebno je kontinuirano razrađivati i usklađivati mjere i aktivnosti sudionika sustava civilne zaštite, dogovarati zajedničko djelovanje i pružanje međusobne pomoći u skladu sa pozitivnim pravnim propisima. Nastaviti suradnju sa Područnom službom civilne zaštite Koprivnica u cilju jačanja i usavršavanja operativnih i drugih snaga sustava civilne zaštite na području Koprivničko-križevačke županije.

9.  ZAVRŠNE ODREDBE

Plan razvoja sustava civilne zaštite na području Koprivničko-križevačke županije za 2027. godinu objavit će se u „Službenom glasniku Koprivničko-križevačke županije“.


ŽUPANIJSKA SKUPŠTINA
KOPRIVNIČKO-KRIŽEVAČKE ŽUPANIJE



KLASA: 240-01/26-01/8						
URBROJ: 2137-01/11-26-9					
Koprivnica, _________ 2026.						    
										
										PREDSJEDNIK
										      Ivan Pal

